Ła Ceza Catòłega ła ze na istitusion rełijoza de tipo cristian. Ła se destìngue da łe altre Ceze cristiane parché ła ze ła ùgnoła Ceza che ła reconose l'autorità rełijoza del Papa de Roma, che el la goèrna coi cardinałi. El papa atuałe el ze l'arzentin Jorge Mario Bergoglio, col soranome de Fransesco. Ła sede de ła Ceza Catòłega ła ze drento de Roma, inte ła Sità del Vategan, el cuało el ze un microstato inte el cuało el Papa el ga ła totałe sovranità pułìtega e aministrativa.